GRAMMY รายได้บริการ-ค่าลิขสิทธิ์พุ่ง! ดันงบ Q2 พลิกกำไร 23 ล้าน
GRAMMY รายได้บริการ-ค่าลิขสิทธิ์พุ่ง! ดันงบไตรมาส 2/65 พลิกกำไร 23 ล้าน จากช่วงเดียวกันของปีก่อนขาดทุนสุทธิ 15 ล้าน
GRAMMY รายได้บริการ-ค่าลิขสิทธิ์พุ่ง! ดันงบ Q2/65 พลิกกำไร 23 ล้าน จากช่วงเดียวกันของปีก่อนขาดทุนสุทธิ 15 ล้าน
17 ส.ค. 2565

บริษัท จีเอ็มเอ็ม แกรมมี่ จำกัด (มหาชน)  หรือ GRAMMY รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยผลการดำเนินงานเพิ่มขึ้นเนื่องจากไตรมาส 2 ปี 2565 มีรายได้รวมจำนวน 1,191.4 ล้านบาท เพิ่มขึ้นจากงวดเดียวกันของปีก่อน จำนวน 178.6 ล้านบาท หรือเพิ่มขึ้น 17.6% โดยมีรายได้จากการดำเนินงานอยู่ที่ 1,138.8 ล้านบาท เพิ่มขึ้นจากงวดเดียวกันของปีก่อน จำนวน 131.9 ล้านบาทหรือเพิ่มขึ้น 13.1% ส่วนใหญ่เพิ่มขึ้นจากรายได้จากการให้บริการ และรายได้จากค่าลิขสิทธิ์
เนื่องจากนโยบายของภาครัฐมีการผ่อนคลายมาตรการ COVID-19 ทำให้บริษัทฯ กลับมาจัดกิจกรรมที่มีการรวมตัวของคนหมู่มากได้มากขึ้น ส่งผลดีต่อธุรกิจโชว์บิซและบริหารศิลปิน รวมถึงการขายลิขสิทธิ์อีกด้วย ในขณะที่ธุรกิจดิจิทัลมิวสิคยังคงเติบโตต่อเนื่องและในไตรมาสนี้ก็เช่นกัน จะเห็นได้ว่ากลุ่มธุรกิจเพลงของบริษัทมีแนวโน้มเติบโตขึ้นเรื่อย ๆ